คลังประกาศ ปีหน้าผ่อนคลายกิจกรรมเศรษฐกิจ100%
รมว.คลัง แย้มปีหน้าเลิกล็อกดาวน์เศรษฐกิจ 100% เผยลดแจกเงินเยียวยา ใช้ฟื้นฟูเศรษฐกิจมากขึ้น
24 พ.ย. 2564

นายอาคม เติมพิทยาไพสิฐ รมช.คลัง กล่าวว่า การระบาดของโควิด-19 กระทบกับเศรษฐกิจไทยรุนแรง จึงต้องมีการใช้เงินจำนวนมากเยียวยาประชาชน และภาคธุรกิจ รวมถึงการพยุงเศรษฐกิจ ที่ผ่านมารัฐบาลกู้เงินจาก พ.ร.ก. ใช้เพื่อการนี้ 1.5 ล้านล้านบาททั้งนี้ รัฐบาลได้ผ่อนคลายให้กิจกรรมทางเศรษฐกิจมากขึ้นในปีนี้ และเชื่อว่าในปีหน้าถ้าไม่มีปัญหาการระบาด ก็จะมีการเปิดกิจกรรมทางเศรษฐกิจทางประเทศ 100%นายอาคม กล่าวว่า เมื่อเศรษฐกิจไทยฟื้นจากการเปิดประเทศ และคลายล็อกดาวน์ทางเศรษฐกิจได้ 100% รัฐบาลก็จะต้องลดมาตรการเยียวยาต่างๆ ให้กับประชาชนลดลง เพื่อนำเงินไปใช้เพื่อการฟื้นฟูเศรษฐกิจมากขึ้น"ไทยต้องเน้นเศรษฐกิจภายในประเทศมากขึ้น ไทยยังต้องพึ่งการท่องเที่ยวแต่ต้องพึ่งการท่องเที่ยวที่มีคุณภาพมากขึ้น การบริหารเศรษฐกิจไทยต้องเกิดการให้กระจายไปเศรษฐกิจฐานรากให้มากที่สุด" นายอาคม กล่าวนายอาคม กล่าวว่า การแจกเงินเยียวยาเป็นการช่วยเฉพาะหน้า แต่เมื่อเศรษฐกิจดีขึ้นการปรับโครงสร้างเศรษฐกิจ ให้ทุกคนมีงานทำให้มากที่สุด ดังนั้นเรื่องของการเยียวยาก็ต้องลดลง